Държавен вестник, бр. 6, 2012 г., стр. 5

БРОЙ  6	
Д Ъ Р Ж А В Е Н  В Е С Т Н И К 	
СТР.  5  
(2) Постъпилите сигнали се регистрират в 
деловодната система на съответната админи­
страция.“
§ 11. В чл. 10 се правят следните изменения:
1. Алинея 1 се изменя така:
„(1) Всеки сигнал за нередност, който не 
се отнася до дейността на административната 
структура, в която е получен, се препраща до 
тази, за чиято дейност се отнася, като се уве­
домява подателят на сигнала, ако е посочен 
адрес.“
2. В ал. 2 думите „председателя на Съвета“ 
се заменят с „директора на дирекция АФКОС“.
§ 12. В чл. 11 се правят следните изменения 
и допълнения:
1. В ал. 1 думите „Министерствата, ведом­
ствата и административните структури, пред­
ставени в Съвета за координация в борбата 
с правонарушенията, засягащи финансовите 
интереси на Европейския съюз“ се заменят 
със „Структурите, администриращи европейски 
фондове, инструменти и програми по чл. 2“.
2. Алинея 2 се изменя така:
„(2) Регистърът на сигналите за нередности 
съдържа следната информация: дата и регистра­
ционен номер на сигнала, номер и наименование 
на проекта, програмата, по която е финансиран, 
описание на нарушението, източник на сигна­
ла, етап на проверката, предприети действия, 
заключение, регистрационен номер на акта по 
чл. 14, ал. 1.“
3. Създават се ал. 3 – 5:
„(3) Ръководителите на ведомствата и ад­
министрациите, част от които са структурите, 
представени в Съвета, както и структурите, 
администриращи европейски фондове, инстру­
менти и програми по чл. 2, изпращат копие от 
регистъра за сигнали, записан на електронен 
носител, до дирекция АФКОС в сроковете по 
чл. 17, ал. 3.
(4) Когато за съответния период няма 
регистрирани нови сигнали за нередности 
и/или промяна по вече регистрирани сигнали, 
съответните структури уведомяват писмено за 
това обстоятелство дирекция АФКОС, без да 
изпращат копие от регистъра на сигналите. 
(5) Структурите, администриращи европей­
ски фондове, инструменти и програми по чл. 2, 
образуват отделна преписка по всеки сигнал, 
в която относимите документи се подреждат 
в хронологичен ред.“
§ 13. В чл. 12 ал. 2 се изменя така:
„(2) Проверката по сигнала за нередност 
приключва в срок до 3 месеца от датата на 
получаването му с писмения акт по чл. 14, 
ал. 1 на компетентния административен орган 
относно наличие или липса на нередност.“
§ 14. В глава трета, в наименованието на 
раздел I думата „регистриране“ се заменя с 
„установяване“.
§ 15. Член 13 се изменя така:
„Чл. 13. (1) Компетентните органи по уста­
новяване на нередности са:
1. ръководителите на структурите, админи­
стриращи европейски фондове, инструменти и 
програми, посочени в чл. 2;
2. съдът.
(2) Ръководителите на структурите, админи­
стриращи европейски фондове, инструменти и 
програми, посочени в чл. 2:
1. утвърждават или предлагат за утвър­
ждаване от ръководителите на ведомствата 
и администрациите, част от които са струк­
турите, вътрешни правила за установяване, 
регистриране, докладване, последващи дейст­
вия и проследяване случаите на нередности в 
ръководените от тях администрации;
2. организират поддържането на регистри 
за нередности, в които се регистрират всички 
установени случаи на нередности по съответ­
ната програма, инструмент или фонд по чл. 2.
(3) Регистрите по ал. 2, т. 2 съдържат: 
национален идентификационен номер на не­
редността, програмата, по която е финансиран 
проектът, номер на проекта/договора, заме­
сени лица, регистрационен номер на акта по 
чл. 14, ал. 1, дата на вписване на нередността 
в регистъра, квалификация и кратко описание 
на нередността, състояние на случая (активен, 
прекратен, приключен).
(4) Ръководителите на структурите, админи­
стриращи европейски фондове, инструменти и 
програми, посочени в чл. 2, изпращат копие от 
регистъра за нередности, записан на електронен 
носител, до дирекция АФКОС в сроковете по 
чл. 17, ал. 3.“
§ 16. Член 14 се изменя така:
„Чл. 14. (1) Наличието или липсата на не­
редност се обективира в писмен акт на ком­
петентния административен орган по чл. 13, 
ал. 1, т. 1 или в съдебен акт, който представлява 
първата писмена оценка, съдържаща мотивира­
но заключение въз основа на конкретни факти, 
че е извършена нередност, без да се засяга 
възможността това заключение впоследствие 
да бъде преразгледано или отменено в хода на 
развитието на административната или съдеб­
ната процедура.
(2) Препис от акта по ал. 1 се предоставя 
на засегнатите лица.
(3) Установените по реда на ал. 1 нередности 
незабавно се вписват в регистъра за нередности. 
Междинните звена регистрират нередността 
незабавно след получаване на национален 
идентификационен номер на нередността от 
Управляващия орган.
(4) Регистрирането на нередност не се об­
вързва с начина и с момента на възстановяване 
на средства по нередността.
(5) В случаите на установена нередност 
ръководителите по чл. 13, ал. 1, т. 1 предпри­
емат необходимите корективни действия по 
конкретния случай на нарушение.“